Il-Federazzjoni Maltija Nazzjonali tal-Klieb (MNCF) saħqet li mhuwiex minnu li kull min jgħammar il-klieb jaħqarhom jew jabbuża minnhom kif implikat id-Direttur tal-Ħarsien tal-Annimali Patricia Azzopardi. L-MNCF ikkundannat kliem Azzopardi wara li hi ħeġġet il-poplu jaddottaw l-annimali biex inaqqsu milli jixtru mingħand nies li jgħammru l-annimali. Azzopardi kienet qed tirreferi għar-rejd li sar il-Ġimgħa mill-Pulizija fid-dar ta' raġel li nstab ħati ta' moħqrija lill-klieb tiegħu. Il-Ġimgħa: Ikkonfiskati 45 kelb mis-sid ordnat mill-Qorti biex ma jrabbix Il-Federazzjoni qalet li huwa rresponsabbli li persuna f'kariga għolja titfa' dawk li jgħammru l-klieb f'borma waħda. "Għal kull għammier tal-klieb irresponsabbli, hemm ħafna aktar nies li jħobbu l-klieb u jgħammruhom b'mod responsabbli u għalhekk m'huwiex sewwa li Azzopardi tassumi li dawk li jgħammru qed jabbużaw mill-annimali," qalet l-MNCF. "Ir-raġel qatt ma kien membru magħna" L-MNCF qalet li r-raġel li nstab ħati ta' moħqrija mal-klieb tiegħu qatt ma kien membru ma' wieħed mill-klabbs li huma affilijati magħha. Hi kompliet tgħid li r-raġel rarament irreġistra l-klieb tiegħu magħha imma ddeċidet, b'mod effettiv, li r-raġel qatt ma jerġa' jitħalla jirreġistra klieb magħha jew jipprova jissieħeb ma' wieħed mill-klabbs tal-MNCF. "Aħna nikkundannaw din il-moħqrija tal-annimali li hija kompletament illegali skont il-liġi Maltija u l-kodiċi tal-Federazzjoni tagħna," saħqet l-MNCF. Il-Federazzjoni faħħret ix-xogħol tad-Dipartiment tal-Ħarsien tal-Annimali tax-xogħol tagħha u qalet li tixtieq tara aktar spezzjonijiet bħal dawn fil-futur. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616d01cc67f57_rand.td-a-rec-img{text-align:left}.td_uid_3_616d01cc67f57_rand.td-a-rec-img img{margin:0 auto 0 0}